CELEX: 32010R0717
Language: sk
Date: 2010-08-06 00:00:00
Title: Nariadenie Komisie (EÚ) č. 717/2010 zo 6. augusta 2010 o zatriedení určitého tovaru do kombinovanej nomenklatúry

11.8.2010   
            
            
               SK
            
            
               Úradný vestník Európskej únie
            
            
               L 210/24
            
         NARIADENIE KOMISIE (EÚ) č. 717/2010
   zo 6. augusta 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 uvedenej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. augusta 2010
      
         
            Za Komisiu v mene predsedu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok (tzv. „snímač teploty výfukových plynov“) pozostáva z:
                  
                              —
                           
                           
                              termistora vo vlastnom kryte, so zaťažiteľnosťou nepresahujúcou 20 W,
                           
                        
                              —
                           
                           
                              upevňovacej skrutky,
                           
                        
                              —
                           
                           
                              držadla na uľahčenie upevnenia vo výfukovom systéme vozidla a
                           
                        
                              —
                           
                           
                              elektrického kábla so žiaruvzdorným obalom, ktorý spája výrobok s prípojkou, ktorá zase zabezpečuje spojenie so systémom riadenia motora daného vozidla.
                           
                        Odpor termistora sa mení v závislosti od teploty. Keď je zapojený, zmena odporu vedie k zmene elektrického prúdu, ktorý sa prenáša do systému riadenia motora.
                  Výrobok nemôže premeniť výkon elektrického prúdu na meranie teploty alebo ju zobraziť.
               
               
                  8533 40 10
               
               
                  Zatriedenie je určené všeobecnými pravidlami 1 a 6 na výklad kombinovanej nomenklatúry a znením číselných znakov KN 8533, 8533 40 a 8533 40 10.
                  Zatriedenie do položky 9025 ako teplomer alebo jeho súčasť je vylúčené, pretože výrobok nemeria ani neukazuje teplotu.
                  Výrobok je nelineárny rezistor závislý od teploty (pozri tiež vysvetlivky k harmonizovanému systému k položke 8533 A)5)), a preto sa zatrieďuje do podpoložky 8533 40 ako ostatné premenné odpory.